Tasekla tamaziɣt tennulf-d si zman aqbur s timawit, seg wass mi yebda umdan yettxemim ɣef tilsa n yiman-is d wayen is d-yezzin. D tamekardit ama si tama n tmeslayt ama si tama n yedles deg teɣzi n yiseggasen yezrin, imi tasuta tettak-it i tayed, yal agdud neɣ aɣref deg umaḍal yesɛa iɣeblan d yisaramen d yiḥulfan it-izedɣen, ɣef waya ad d-naf si zik imdanen ttaɛraden ad d-arren iɣeblan-nsen neɣ ayen i ten-iceɣben di tsekla d ayen yeǧǧan Y. Nacib ad d-yini fell-as: "Mebla ccek tasekla n uɣref d nettat i d allal n taywalt i igerzen i yettef uɣref akken akken ad d-yessenfali ɣef tid it-yuɣen ama d iɣeblan neɣ d ayen yeḥwaǧ"1.